**Здравствени центар Врање**

**Јована Јанковића Лунге 1**

**Број: 04- 4415/1**

**Датум: 25.05.2021.године**

На основу Одлуке Управног одбора Здравственог центра Врање број 02-518/7 од 28.01.2021.године, Комисија за спровођење поступка јавне лицитације образована Решењем број 01-4361 од 24.05.2021.године припремила је:

**ДОКУМЕНТАЦИЈУ**

за спровођење поступка лицитације

**Документација садржи:**

1. Јавни позив за прикупљање понуда
2. Упутство за спровођење лицитације
3. Образац пријаве
4. Модел уговора

**Мај, 2021.године**

ЈАВНИ ПОЗИВ

ЗА ДОСТАВЉАЊЕ ЗАТВОРЕНИХ ПИСАНИХ ПОНУДА

За закуп локација за инсталирање аутомата за самопослуживање (кафе, топлих и хладних напитака, сокова, слаткиша и грицкалица) у Здравственом центру Врање на 8 локација, прикупљањем писаних понуда.

1. Локације које су предмет постављања апарата за самопослуживање су:

ОЈ Дом здравља

1) Служба за здравствену заштиту деце – кафемат и апарат са слаткишима.

2) Служба за здравстевну заштиту одраслог становништва – кафемат.

3) Служба за здравствену заштиту жена – кафемат.

ОЈ Општа болница

1) Служба за гинекологију и акушерство - кафемат и апарат са слаткишима.

2) Служба за интерну медицину 1. спрат – кафемат.

3) Служба за општу хирургију – кафемат.

4) Служба за педијатрију - кафемат и апарат са слаткишима.

5) Служба за пријем и збрињавање ургентних стања – кафемат.

Лицитације ће се спровести путем прикупљања писаних понуда по почетној цени од 30.000,00 динара, без обрачунатог ПДВ-а, за све понуђене локације.

Критеријум за избор понуђача биће највећа понуђена цена.

Пријава се може поднети путем поште или лично на адресу:

**Здравствени центар Врање, Јована Јанковића Лунге 1, 17500 Врање**

Пријаву за учешће треба поднети у запечаћеној коверти са назнаком:

„ПРИЈАВА ЗА УЧЕШЋЕ НА ЛИЦИТАЦИЈИ - кафемати„

Пријава се сматра благовременом ако је примљена у писарници ЗЦ Врање до **07.06.2021**.године до 11.00 часова.

Преглед локација биће омогућен свим заинтересованим лицима сваког радног дана од 11.00 – 12.00 часова, уз предходну најаву на тел: 060/3523827. Лице за контакт: Владимир Ристић.

Понуђач подношењем пријаве прихвата услове лицитације.

Јавно отварање писаних пријава обавиће се пред комисијом дана **07.06.2021**.год. са почетком у 12.00 часова у Дому здравља, на другом спрату у великој сали. У случају да прва лицитација не успе, друга ће се одржати дана **11.06.2021**. године, са почетком у 12.00 часова. Пријем пријава ће бити до 11.00 часова на дан отварања понуда.

Право учешћа имају понуђачи који доставе потпуну документацију, која мора да садржи:

1) Пријава за учешће

2) Потписан и оверен Модел уговора

3) Копија регистрационог Решења

4) Потврда надлежног пореског органа о измиреним доспелим порезима, не старија од 6 месеци.

Уговор ће се закључити са понуђачем који понуди највећу цену. Уколико најповољнији понуђач одустане од закључења уговора, следећи најповољнији понуђач може бити позван да закључи уговор.

Додатна обавештења и информације могу се добити на телефон: 066/038673.

Особа за контакт: Весна Стојановић.

Документација за пријаву се може преузети са сајта [www.zcvranje.com](http://www.zcvranje.com)

**УПУТСТВО ЗА СПРОВОЂЕЊЕ ЛИЦИТАЦИЈЕ**

1. **ПРОЦЕС СПРОВОЂЕЊА**

Продавац задржава право да документацију допуни или измени до најкасније 5 (пет) дана до одржавања јавног надметања. Такође задржава право да до тренутка одржавања јавног надметања откаже исто.

Учесници немају право на било какав повраћај трошкова уколико су их имали током припреме и учествовања у процесу јавне лицитације, па ни у случају поништења или промене процедура јавне лицитације.

1. **ПРЕДМЕТ ЛИЦИТАЦИЈЕ**

Предмет лицитације је закуп локација за инсталирање аутомата за самопослуживање (кафе, топлих и хладних напитака, сокова, слаткиша и грицкалица) у Здравственом центру Врање на 8 локација, прикупљањем писаних понуда, како је наведено у огласу.

1. **ПОДНОШЕЊЕ ПРИЈАВЕ ЗА УЧЕШЋЕ**
   1. **Опште одредбе**

Пријава се сматра благовременом уколико је до дана и сата наведеног у огласу примљена код продавца (без обзира на начин достављања, лично или поштом).

Учесник може поднети само једну пријаву за учешће на лицитацији. Подношењем пријаве учесник у потпуности прихвата услове и процедуру лицитације.

* 1. **Садржина пријаве**

Право учешћа имају понуђачи који доставе потпуну документацију, како је наведено у огласу.

* 1. **Подношење пријаве**

Пријава се може поднети путем поште или лично на адресу (у писарници): Здравствени центар Врање, Јована Јанковића Лунге 1, 17500 Врање, у запечаћеној коверти.

Пријава се сматра благовременом ако је примљена у писарници ЗЦ Врање 1 (један) сат пре почетка лицитације.

1. **ПРОЦЕС ЈАВНЕ ЛИЦИТАЦИЈЕ**

Јавно надметање спроводи Комисија. Комисија доноси одлуке већином гласова. За пуноважно одлучивање неопходно је присуство већине чланова Комисије. Поступак спровођења лицитације води председник Комисије, који своја овлашћења може да пренесе на неког од чланова Комисије.

1. **ЕВИДЕНТИРАЊЕ УЧЕСНИКА ЛИЦИТАЦИЈЕ**

Пре отварања лицитације, председник Комисије / лицитатор позива представнике правног лица, односно законске заступнике да предају комисији овлашћења односно пуномоћја.

Комисија на самом почетку лицитације започиње евидентирање учесника на лицитацији на месту одржавања лицитације, које обухвата:

1. Проверу идентитета подносиоца пријаве или његовог пуномоћника
2. Проверу веродостојности овлашћења пуномоћника
3. Проверу захтеване документације за испуњење услова из огласа

Сматра се да су испуњени услови за спровођење лицитације ако је најмање једно лице стекло статус учесника на лицитацији. Учесник или његов овлашћени представник може присуствовати лицитацији.

У случају да нису испуњени услови за лицитацију из предходног става Комисија ће прогласити лицитацију неуспелом.

1. **ТОК ЛИЦИТАЦИЈЕ**

Лицитација је јавна и могу јој присуствовати сва заинтересована лица.

Председник Комисије је дужан да обезбеди једнак третман свих учесника на лицитацији и несметан поступак лицитације.

Након регистрације учесника лицитације лицитатор отвара лицитацију и:

1. Оглашава предмет лицитације
2. Оглашава почетну цену лицитације
3. Објашњава даљи поступак читањем правила тока лицитације и битних елемената уговора
4. Позива учеснике да тражи евентуална појашњења док се не утврди да су сви елементи потпуно јасни.
5. **ЛИЦИТАЦИЈА СА ЈЕДНИМ УЧЕСНИКОМ**

Ако је само једно лице стекло статус учесника на лицитацији лицитација се сматра успелом.

1. **ЛИЦИТАЦИЈА СА ВИШЕ УЧЕСНИКА**

Ако је више од једног лица стекло статус учесника на лицитацији, лицитатор чита цене из пријава.

У случају да су цене из две или више пријава исте најповољнији понуђач биће извучен путем жреба.

Сви учесници лицитације ће бити накнадно писаним путем позвани да присуствују поступку извлачења путем жреба.

Уколико су сви учесници присутни на отварању пријава, извлачење путем жреба ће се одржати истог дана, након отварања пријава.

Називи свих учесника биће написани на папирима исте боје и величине, биће стављени у посуду и председник комисије ће извршити извлачење.

1. **ОДРЖАВАЊЕ РЕДА**

Председник Комисије / лицитатор је задужен да предузима мере у циљу неометаног одвијања тока лицитације.

За ометање тока лицитације, лицитатор најпре јавно опомиње учеснике и упозорава учеснике о мерама које ће се употребити ако се ометање настави.

Ако учесник лицитације и после опомене омета ток лицитације, лицитатор му изриче меру удаљења која се изврашава добровољно или је извршавају овлашћена лица, задужена за одржавање реда и дисциплине на месту одржавња лицитације.

Учесник својим понашањем омета ток поступка лицитације када:

1. Омета друге учеснике на лицитацији
2. Омета рад Комисије на било који начин.

Учесник лицитације коме је изречена мера удаљења може уложити приговор усмено на записник.

Приговор не одлаже лицитацију, а о основаности приговора одлучује Комисија, непосредно по његовом улагању. Одлука Комисије по приговору је коначна.

1. **ЗАПИСНИК**

О почетку, току и завршетку лицитације, саставља се записник о лицитацији (у даљем тексту: записник).

Записник садржи:

1. Презиме и име председника, осталих чланова Комисије и записничара
2. Датум и време почетка лицитације
3. Предмет лицитације
4. Почетну цену
5. Списак регистрованих учесника
6. Износ најповољније понуде и податке о најповољнијем понуђачу
7. Изречене мере према учесницима и присутним лицима
8. Приговоре и примедбе учесника
9. Одлуке о приговорима
10. Остале податке од значаја за рад Комисије
11. Датум и време завршетка лицитације

Записник потписују: председник Комисије, чланови Комисије и записничар, најповољнији понуђач или његов овлашћени заступник и сви остали учесници на лицитацији

Након што се записник састави и потпише копија се предаје / доставља понуђачима.

1. **ЗАКЉУЧЕЊЕ УГОВОРА**

Уговор о купопродаји ће бити закључен најкасније у року од осам дана од дана одржавња лицитације.

Уколико учесник који је понудио највишу цену, одустане од потписивања уговора, уговор се може понудити учеснику који је понудио другу највишу цену.

Уколико и други учесник одустане, уговор се може понудити следећем учеснику.

Комисија може одлучити да поништи лицитацију ако оцени да су учесници на лицитацији својим понашањем нарушили ток лицитације.

**ПРИЈАВА ЗА УЧЕШЋЕ**

|  |  |  |
| --- | --- | --- |
|  |  | **Напомена** |
| Пословно име понуђача |  |  |
| Адреса седишта понуђача |  |  |
| Матични број понуђача |  |  |
| ПИБ понуђача |  |  |
| Законски заступник/ Овлашћено лице  (са овлашћењем) |  |  |
| Контакт телефон, eлектронска адреса |  |  |

|  |  |
| --- | --- |
| **Понуђена цена** |  |

М.П. Потпис

\_\_\_\_\_\_\_\_\_\_\_\_\_\_\_\_\_\_\_\_\_\_\_

**УГОВОР О ЗАКУПУ**

*(Модел уговора подносиоци пријаве попуњавају, потписују и оверавају печатом)*

Закључен између:

**ЗАКУПОДАВЦА:** Здравствени центар Врање, ул. Јована Јанковића Лунге бр. 1, кога заступа вд директор др Љиљана Антић (у даљем тексту: продавац)

ПИБ: 100548147;

Матични број: 07205805

Рачун: 840-367667-17, Управа за јавна плаћања

и

**ЗАКУПЦА:** \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_ кога заступа: \_\_\_\_\_\_\_\_\_\_\_\_\_ \_\_\_\_\_\_\_

\_\_\_\_\_\_\_\_\_\_\_(у даљем тексту: купац)

ПИБ:

Матични број:

Број личне карте (за физичка лица):

**Члан 1.**

Уговорне стране су сагласне да је предмет овог уговора закуп локација за инсталирање аутомата за самопослуживање (кафе, топлих и хладних напитака, сокова, слаткиша и грицкалица) у Здравственом центру Врање на 8 локација, закљученог након спроведеног поступка лицитације, на основу Одлуке УО ЗЦ Врање број 02-518/7 од 28.01.2021. године и Одлуке о покретању поступка јавне лицитације 01-4360 од 24.05.2021.год.

**Члан 2.**

Предвиђене локације за постављања апарата за самопослуживање су:

ОЈ Дом здравља

1) Служба за здравствену заштиту деце – кафемат и апарат са слаткишима.

2) Служба за здравстевну заштиту одраслог становништва – кафемат

3) Служба за здравствену заштиту жена

ОЈ Општа болница

1) Служба за гинекологију и акушерство - кафемат и апарат са слаткишима.

2) Служба за интерну медицину 1. Спрат – кафемат.

3) Служба за општу хирургију – кафемат.

4) Служба за педијатрију - кафемат и апарат са слаткишима.

5) Служба за пријем и збрињавање ургентних стања – кафемат.

**Члан 3.**

Закупац је дужан да на име закупа простора за постављање аутомата за самопослуживање плати закупнину у износу од \_\_\_\_\_\_\_\_\_\_ динара без обрачунатог ПДВ-а, а са ПДВ-ом \_\_\_\_\_\_\_\_\_\_\_\_ динара.

Закупац је у обавези да новчани износ на име закупнине уплати Закуподавцу, најкасније до 5. у месецу за предходни месец.

**Члан 4.**

Време трајања уговора се ограничава на период од 24 месеца, са могућносшћу продужења рока важења угвора.

Измена и допуна Уговора може се вршити Анексом уговора уз сагласност обе уговорне стране.

.

**Члан 5.**

Након потписивања уговора, обавезе закупца су следеће:

* Да изврши напајање аутомата на водоводну и електро-мрежу о свом трошку, уз техничке услове које ће му омогућити овлашћено лице закуподавца.

**Члан 6.**

Уговор престаје са важењем:

1. истеком рока на који је закључен
2. сагласнишћу уговорних страна
3. уколико наступе непредвиђене околности

Уговорна страна, незадовољна испуњењем уговорних обавеза друге уговорне стране има право на једнострани раскид уговор под условом да је своје обавезе у потпуности испунила.

Уговорна страна која жели да раскине уговор, обавезује се да предходно, другој уговорној страни, достави обавештење у писменој форми о разлозима за раскид уговора и да јој остави примерен рок од 8 дана, за испуњење обавеза.

**Члан 7.**

На све што није регулисано овим Уговором, примењиваће се одредбе закона о облигационим односима.

**Члан 8.**

Сва спорна питања у тумачењу и примени овог Уговора решаваће споразумно овлашћени представници уговорених страна.

Уколико се неспоразум не може отклонити, настали спор ће се решавати пред надлежним судом.

**Члан 9.**

Овај уговор сачињен је у 4 (четири) примерака, од којих свака страна задржава по 2 (два)

**ЗАКУПАЦ ЗАКУПОДАВАЦ**

**ЗДРАВСТВЕНИ ЦЕНТАР ВРАЊЕ**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**Др Љиљана Антић**